D tarrayt i yettarran anelmad d ilelli, d amasay (responsable) deg ulmad. Deg uktazal amanay d anelmad ara yessilɣen alemmud-ines i yiman-is. D ayen ara t-yeǧǧen ad iḥas s wazal n wayen akk ilemmed ɣef teɣzi n ukala n ulemud, yerna ad yaf iman-is yettekki deg-s. Deg 1986 ad naf Cardinet,j yenna-d : « l’école doit préparer l’élève a continuer sa formation de façon 2 autonome tout au lang de sa vie, un de ses rôle et de lui apprendre a s’auto-évaluer » . meḥsub s teqbaylit «tewwi-d ɣef uɣerbaz ad iheggi anelmad i ukemmel n usileɣ-ines i yiman-is maci deg uɣerbaz kan ula deg tudert n yal ass.Tarrayt i watan i yeswi-agi, d aktazal amanay». Ad nefhem deg waya aktazal imanay yettak tagnit i unelmad akken ad yettkel akter ɣef yiman-is, ɣef tmusniwin d tzemmar ila wa ad yissin amek ara tent-yessemres ama deg uɣerbaz neɣ mi ara yeffeɣ ɣer tmetti. Yella daɣen umyektazal gar yinelmaden ad naf aktazal s yigrawen(coevaluation), ɣas yella umgired d amectuḥ deg tarrayin maca iswi-nsent yiwen, d tiririt n unelmad deg tegnit n tmasit deg ukala n ulemud. D tarrayin s wazal-nsent deg uktazal amsilɣan maca deg uktazal amanay anelmad ad ilemmed s usnezgem ɣer yirmad d yimahilen-ines, ma deg wis sin s usnezgem ɣer yirmad d yimahilen n yinelmaden-nniḍen.